"Šaakaliturg maskiäris peaks möödanik olema," kirjeldas situatsiooni Medesto Logistics OÜ juhatuse liige Vahur Lember. Firma loodigi vältimaks kevadel nähtud defitsiidi kordumist. Kui esimese viiruse puhangu ajal jagasid suure südamega saarlased miljonite kaupa kaitsemaske riigile tasuta, siis nüüd sukeldutakse ärisse.
Küsimusele maski õiglasest hulgihinnast Hiinas Lember konkreetset vastust ei taha anda. Ikkagi ärisaladus. Hea kauplemise korral peaks kaup Eestis käes olema alla 10 senti tükist.
Kasuliku hinnauuring tuvastas Eesti eri apteekidest, aga ka poodidest mitmekordseid maskihinna erinevusi. Krõbedamatel juhtudel küsivad jaemüüjad ühe kaitsemaski eest isegi üle ühe euro.